CELEX: 32013D0658
Language: et
Date: 2013-11-13 00:00:00
Title: 2013/658/EL: Komisjoni rakendusotsus, 13. november 2013 , millega lükatakse tagasi taotlus registreerida Euroopa Parlamendi ja nõukogu määrusega (EL) nr 1151/2012 ette nähtud garanteeritud traditsiooniliste toodete registris nimetus [Pomazánkové máslo (GTT)] (teatavaks tehtud numbri C(2013) 7615 all)

15.11.2013   
            
            
               ET
            
            
               Euroopa Liidu Teataja
            
            
               L 305/22
            
         KOMISJONI RAKENDUSOTSUS,
   13. november 2013,
   millega lükatakse tagasi taotlus registreerida Euroopa Parlamendi ja nõukogu määrusega (EL) nr 1151/2012 ette nähtud garanteeritud traditsiooniliste toodete registris nimetus [Pomazánkové máslo (GTT)]
   (teatavaks tehtud numbri C(2013) 7615 all)
   (Ainult tšehhikeelne tekst on autentne)
   (2013/658/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 1,
   ning arvestades järgmist:
   
               (1)
            
            
               Kooskõlas määruse (EL) nr 1151/2012 artikli 50 lõikega 1 vaatas komisjon läbi Tšehhi Vabariigi esitatud ja 22. detsembril 2010 komisjonile laekunud taotluse registreerida „Pomazánkové máslo” kui garanteeritud traditsiooniline toode.
            
         
               (2)
            
            
               Komisjon teavitas Tšehhi Vabariiki 1. aprillil 2011, et nimetus „máslo” on juba määratletud ja seda tuleb kasutada vastavalt nõukogu määruses (EÜ) nr 1234/2007, (2) eriti selle artiklis 115 ja XV lisas sätestatud tingimustele, mille kohaselt peab piimarasvade sisaldus olema vähemalt 80 % või suurem, kuid väiksem kui 90 %. Toote „Pomazánkové máslo” kirjeldus ei vasta nendele tingimustele. Kohustuste rikkumise kohta komisjoni poolt 25. jaanuaril 2011 esitatud hagi osas kinnitas Euroopa Kohus 18. oktoobril 2012 kohtuasja C-37/11 tehtud otsuses, et nimetus „Pomazánkové máslo” ei vasta määruse (EÜ) nr 1234/2007 eespool nimetatud sätetele.
            
         
               (3)
            
            
               Määruse (EL) nr 1151/2012 artikli 2 lõikes 3 on sätestatud, et „Käesoleva määruse kohaldamine ei piira muude liidu erisätete kohaldamist, mis käsitlevad toodete turuleviimist, eelkõige ühist turukorraldust, […]”; seega tuleb tõdeda, et taotlus registreerida „Pomazánkové máslo” kui garanteeritud traditsiooniline toode, ei vasta määruse (EÜ) nr 1234/2007, eriti selle artikli 115 ja XV lisa, sätetele.
            
         
               (4)
            
            
               Seda arvesse võttes lükatakse nimetuse „Pomazánkové máslo” registreerimistaotlus tagasi.
            
         
               (5)
            
            
               Käesoleva otsusega ettenähtud meede on kooskõlas põllumajandustoodete kvaliteedipoliitika komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Nimetuse „Pomazánkové máslo” registreerimistaotlus lükatakse tagasi.
   Artikkel 2
   Käesolev otsus on adresseeritud Tšehhi Vabariigile.
   
      Brüssel, 13. november 2013
      
         
            Komisjoni nimel
         
         
            komisjoni liige
         
         Dacian CIOLOȘ
      
   
   
      (1)  ELT L 343, 14.12.2012, lk 1.
   
      (2)  ELT L 299, 16.11.2007, lk 1.